
În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege privind aprobarea necesităţilor de infrastructură de transport de interes naţional şi european,  primit cu nr.602 din 26 noiembrie 2002.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                         Nr.23/237/2002

RAPORT

asupra proiectului de Lege privind aprobarea necesităţilor 

de infrastructură de transport de interes naţional şi european



1. Comisia pentru industrii şi servicii a fost sesizată, cu nr.602 din 26 noiembrie 2002, pentru avizare şi dezbatere  în fond, în procedură de urgenţă, cu proiectul de Lege privind aprobarea necesităţilor de infrastructură de transport de interes naţional şi european.



Proiectul de lege a fost promovat în vederea armonizării legislaţiei naţionale cu legislaţia Uniunii Europene şi pentru realizarea, dezvoltarea şi modernizarea reţelelor de transport de importanţă naţională şi europeană de pe teritoriul României şi care vor reprezenta o parte componentă a reţelei transeuropene de transport.



Declaraţiile Guvernului României privind adoptarea unei legi care să preia prevederile aplicabile ale Deciziei nr.1692/96/CE privind liniile directoare comunitare pentru dezvoltarea reţelei transeuropene de transport au constituit elemente esenţiale pentru deschiderea negocierilor de aderare pentru Capitolul 9 - Politica de transport.



Proiectul de lege a fost avizat favorabil de Consiliul Legislativ cu nr.1448 din 13 noiembrie 2002.



Comisia pentru administraţie publică, amenajarea teritoriului şi echilibru ecologic cu nr.26/1005/03.12.2002, Comisia pentru buget, finanţe şi bănci, cu nr.574/03.12.2002 şi Comisia juridică, de disciplină şi imunităţi, cu nr.602/03.12.2002, au avizat favorabil proiectului de lege în forma propusă de Guvern.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din 17 decembrie 2002.



La lucrările comisiei au participat specialişti din Ministerul Lucrărilor Publice, Transporturilor şi Locuinţei sub conducerea domnului secretar de stat Tudor Florescu.



4. La lucrările comisiei au participat 21 deputaţi din totalul de 26 de deputaţi membri ai comisiei.



Raportul comisiei a fost adoptat în unanimitate.



5. În urma dezbaterii membrii comisiei propun admiterea cu modificări şi completări a proiectului de lege.

I.  A M E N D A M E N T E     A D M I S E

Nr.

crt.
Text proiect de lege
Amendamente admise
Motivaţie

0
1
2
3

1.
LEGE

privind aprobarea necesităţilor de infrastructură de transport de interes naţional şi european


1. Titlul legii va avea următorul cuprins:

"LEGE

privind realizarea, dezvoltarea şi modernizarea reţelei de transport de interes naţional şi european"


Infrastructura nu poate reprezenta o prioritate ci o componentă esenţială a unui sistem naţional (art.3 din Decizia 1692/96/CE).



2.
Art.1. - Infrastructura de transport reprezintă o prioritate naţională.


2. Articolul 1 va avea următorul cuprins:

"Art.1. - (1) Realizarea, dezvoltarea şi modernizarea reţelei de transport reprezintă o prioritate naţională.

(2) Componentele reţelei de transport sunt infrastructura de transport, reţeaua de management a traficului şi reţeaua  sistemului de poziţionare şi navigaţie."




0
1
2
3

3.
Art.2. - Se aprobă Liniile directoare pentru realizarea reţelei de transport de interes naţional şi european, denumite în continuare "Reţeaua", prevăzute în anexa nr.1 la prezenta lege.


3. Articolul 2 va avea urm[torul cuprins:
"Art.2. - Se aprobă Liniile directoare pentru realizarea, dezvoltarea şi modernizarea reţelei de transport de interes naţional şi european, denumite în continuare "Reţeaua", prevăzute în anexa nr.1 la prezenta lege."



4.
Art.6. - Planurile şi programele naţionale pentru dezvoltarea reţelei, în special cu privire la proiectele prioritare identificate în prezenta lege, se aprobă de Guvern, la propunerea Ministerului Lucrărilor Publice, Transporturilor şi Locuinţei.
4. Articolul 6 va avea următorul cuprins:

"Art. 6. - Planurile şi programele naţionale pentru realizarea, dezvoltarea şi modernizarea Reţelei, în special cu privire la proiectele prioritare identificate în prezenta lege, se aprobă de Guvern, la propunerea Ministerului Lucrărilor Publice, Transporturilor şi Locuinţei."




5. 
Art.7. - (1) La fiecare doi ani, Guvernul va raporta Parlamentului stadiul implementării Liniilor directoare aprobate prin prezenta lege.


5. La articolul 7, alineatul (1) va avea următorul cuprins:

"Art. 7. - (1) La fiecare doi ani, Guvernul va supune spre dezbatere Parlamentului un raport privind stadiul implementării Liniilor directoare aprobate prin prezenta lege."




6. 
(3) Elaborarea rapoartelor prevăzute la alin.(1) şi (2) se face pe baza propunerilor formulate de comitetul interministerial prevăzut la art.8.


6. La articolul 7, alineatul (3) va avea următorul cuprins:

"(3) Elaborarea rapoartelor prevăzute la alin.(1) şi (2) se face pe baza propunerilor formulate de Comitetul Interministerial definit la art.8."




7. 
Art.8. - (2) Comitetul Interministerial pentru reţeaua de transport de interes naţional şi european, organism cu caracter consultativ în subordinea guvernului, este compus din reprezentanţi ai Ministerului Lucrărilor Publice, Transporturilor şi Locuinţei, Ministerul Apelor şi Protecţiei Mediului, Ministerului Finanţelor Publice, Ministerului Administraţiei Publice, Ministerului Apărării Naţionale şi Ministerului Dezvoltării şi Prognozei şi este coordonat de reprezentantul Ministerului Lucrărilor Publice, Transporturilor şi Locuinţei.

(3) Organizarea, funcţionarea şi competenţele Comitetului Interministerial pentru reţeaua de transport de interes naţional şi european se stabilesc prin hotărâre a Guvernului, la propunerea Ministerului Lucrărilor Publice, Transporturilor şi Locuinţei, în termen de 30 de zile de la data ntrării în vigoare a prezentei legi.


7. La articolul 8, alineatele (2) şi (3) vor avea următorul cuprins:

"(2) Comitetul Interministerial este un organism cu caracter consultativ în subordinea Guvernului, este compus din reprezentanţi ai Ministerului Lucrărilor Publice, Transporturilor şi Locuinţei, Ministerul Apelor şi Protecţiei Mediului, Ministerului Finanţelor Publice, Ministerului Administraţiei Publice, Ministerului Apărării Naţionale şi Ministerului Dezvoltării şi Prognozei şi este coordonat de reprezentantul Ministerului Lucrărilor Publice, Transporturilor şi Locuinţei.

(3) Organizarea, funcţionarea şi competenţele Comitetului Interministerial  se stabilesc prin hotărâre a Guvernului, la propunerea Ministerului Lucrărilor Publice, Transporturilor şi Locuinţei."




8. 
Art.9. - (1) Pentru aducerea la îndeplinire a prevederilor prezentei legi, în termen de 18 luni de la data intrării în vigoare a acesteia, Ministerul Apelor şi Protecţiei Mediului va elabora şi va supune spre aprobare Guvernului norme adecvate de analiză pentru evaluarea strategică a impactului ansamblului reţelei asupra mediului.

(2) În termen de 60 de zile de la data intrării în vigoare a prezentei legi, Ministerul Lucrărilor Publice, Transporturilor şi Locuinţei va elabora şi va supune spre aprobare Guvernului norme adecvate de analiză a reţelei în ansambul său având în vedere documentele europene prin care au fost convenite coridoarele pan-europene de transport, aşa cum au fost redefinite la cea 
de-a treia Conferinţă Pan-europeană a Transporturilor, de la Helsinki, din 23-25 iunie 1997, şi ţinând cont de necesitatea integrării României, alături de celelalte state interesate, într-o reţea transeuropeană de transport, precum şi de necesitatea asigurării legăturilor între regiunile izolate şi periferice ale ţării cu regiunile sale centrale.


8. Articolul 9 va avea următorul cuprins:

"(1) Pentru aducerea la îndeplinire a prevederilor prezentei legi, în termen de 18 luni de la data intrării în vigoare a acesteia, Ministerul Apelor şi Protecţiei Mediului va elabora şi va supune spre aprobare Guvernului norme adecvate de analiză pentru evaluarea strategică a impactului ansamblului Reţelei asupra mediului.

(2) În termen de 60 de zile de la data intrării în vigoare a prezentei legi, Ministerul Lucrărilor Publice, Transporturilor şi Locuinţei va elabora şi va supune spre aprobare Guvernului norme adecvate de analiză a Reţelei în ansambul său având în vedere documentele europene prin care au fost convenite coridoarele pan-europene de transport, aşa cum au fost redefinite la cea de-a treia Conferinţă Pan-europeană a Transporturilor, de la Helsinki, din 23-25 iunie 1997, şi ţinând cont de necesitatea integrării României, alături de celelalte state interesate, într-o reţea transeuropeană de transport, precum şi de necesitatea asigurării legăturilor între regiunile izolate şi periferice ale ţării cu regiunile sale centrale."




9. 
Art.11. - La data intrării în vigoare a prezentei legi se abrogă orice dispoziţie contrară.


9. Articolul 11 se abrogă.


10. 
a) asigurarea coeziunii, interconectării şi interoperabilităţii Reţelei de pe teritoriul României;
b) accesul la această reţea;

c) asigurarea interconectării, interoperabilităţii şi a accesului la reţeaua trans-europeană de transport.


10. La anexa nr.1, la art.2, lit.a), b) şi c) de la alineatul (2) vor avea următorul cuprins:

"a) asigurarea coeziunii, interconectării şi interoperabilităţii în cadrul Reţelei naţionale;

b) accesul la această Reţea;

c) asigurarea accesului interconectării şi interoperabilităţii reţelei naţionale la reţeaua trans-europeană de transport."




11. 
Art.3. - Implementarea proiectelor prioritare depinde de gradul lor de maturitate şi de disponibilitatea resurselor financiare.


11. La anexa nr.1, articolul 3 se abrogă.


12. 
Art.4. - Reţeaua va fi realizată gradual până în anul 2015 prin integrarea reţelelor de căi de comunicaţie rutiere, feroviare, navigabile interioare, maritime şi aeriene de pe întreg teritoriul României, în conformitate cu planurile generale indicate în hărţile din Anexa nr.3 şi/sau cu specificaţiile din Anexa nr.2 la prezenta lege.


12. La anexa nr.1, articolul 4 va avea următorul cuprins:

"Art.4. - Reţeaua va fi realizată gradual până în anul 2015 prin integrarea reţelelor de căi de comunicaţie rutiere, feroviare, navigabile interioare, maritime şi aeriene de pe întreg teritoriul României în reţeaua transeuropeană, în conformitate cu planurile generale indicate în hărţile din Anexa nr.3 şi/sau cu specificaţiile din Anexa nr.2 la prezenta lege."




13. 
a) să asigure îmbunătăţirea continuă a libertăţii de mişcare a persoanelor şi mărfurilor pe întreg teritoriul României în cele mai bune condiţii sociale şi de siguranţă posibile, ajutând în acelaşi timp la realizarea obiectivelor pe care România şi le-a propus în vederea aderării la Uniunea Europeană, în particular cele cu privire la protecţia mediului şi la concurenţă, şi contribuind la intensificarea coeziunii economice şi sociale;

b) să ofere utilizatorilor infrastructuri de transport de calitate şi în condiţii economice acceptabile;

c) să permită dezvoltarea şi utilizarea tuturor modurilor de transport, ţinând cont de avantajele lor comparative;

e) să asigure, în măsura posibilităţilor, interoperabilitatea în cadrul modurilor de transport şi să încurajeze intermodalitatea între diferitele moduri de transport;

f) să fie, în măsura posibilităţilor, economic viabilă;


13. La anexa nr.1, la art.5, lit.a), b), c), e) şi f)  vor avea următorul cuprins:

"a) să asigure îmbunătăţirea continuă a libertăţii de mişcare a persoanelor şi mărfurilor pe întreg teritoriul României în cele mai bune condiţii sociale, de mediu şi de siguranţă posibile, în conformitate cu realizarea obiectivelor pe care România şi le-a propus în vederea aderării la Uniunea Europeană;

b) să asigure utilizatorilor accesul nediscriminatoriu la infrastructurile de transport în condiţii economice acceptabile, de calitate şi de siguranţă;

c) să permită dezvoltarea echilibrată şi utilizarea tuturor modurilor de transport, ţinând cont de avantajele lor comparative;

e) să asigure interoperabilitatea în cadrul modurilor de transport şi să încurajeze intermodalitatea între diferitele moduri de transport;

f) să fie economic viabilă;"




14. 
l) luarea oricăror alte măsuri care se dovedesc a fi necesare pentru realizarea obiectivelor la care se face referire în art.5.


14. La anexa nr.1, la art.7, lit.l) va avea următorul cuprins:

" l) luarea oricăror alte măsuri care se dovedesc a fi necesare pentru realizarea obiectivelor la care se face referire în art.5 din prezenta anexă."




15. 
Art.14. - Reţeaua de căi rutiere cuprinde autostrăzi şi drumuri expres, existente sau care urmează a fi realizate, şi care ocolesc principalele centre urbane pe rutele identificate pe Reţea şi îndeplinesc una dintre condiţiile următoare:

a) joacă un rol important în traficul pe distanţă lungă, sau

b) furnizează legături cu alte moduri de transport, sau
c) realizează legătura dintre regiunile izolate şi periferice şi regiunile centrale ale României.


15. La anexa nr.1, articolul 14 va avea următorul cuprins:

"Art.14. - Reţeaua de căi rutiere cuprinde autostrăzi, drumuri expre şi drumuri naţionale, existente sau care urmează a fi realizate, şi care ocolesc principalele centre urbane pe rutele identificate pe Reţea şi îndeplinesc, cel puţin una dintre condiţiile următoare:

a) joacă un rol important în traficul pe distanţă lungă;

b) furnizează legături cu alte moduri de transport;

c) realizează legătura dintre regiunile izolate şi periferice şi regiunile centrale ale României."




16. 
c) sistemele de raportare pentru trenurile care transportă mărfuri periculoase sau poluante şi

16. La anexa nr.1, la articolul 29, lit.c) va avea următorul cuprins:

"c) sistemele de raportare pentru trenurile care transportă mărfuri periculoase sau poluante;"




17. 
c) sistemele de raportare pentru navele care transportă mărfuri periculoase sau poluante şi

17. La anexa nr.1, la articolul 30, lit.c) va avea următorul cuprins:

"c) sistemele de raportare pentru navele care transportă mărfuri periculoase sau poluante."




18. 
c) sistemele de navigaţie aeriană şi

18. La anexa nr.1, la art.31, lit.c) va avea următorul cuprins:

" c) facilităţi pentru navigaţie aeriană;"




19. 
CRITERII ŞI SPECIFICAŢII PENTRU PROIECTELE PRIORITARE1
1. (Aceste criterii şi specificaţii se referă la secţiunile corespunzătoare din Anexa nr.3 la legea privind aprobarea necesităţilor de infrastructură de transport de interes naţional şi european)


19. Titlul Anexei nr.2 va avea următorul cuprins:

CRITERII ŞI SPECIFICAŢII PENTRU PROIECTELE PRIORITARE

(Criteriile şi specificaţiile se referă la secţiunile corespunzătoare din Anexa nr.3 la prezenta lege)




20. 
A. Dezvoltarea Reţelei şi în particular:

- lărgirea autostrăzilor sau modernizarea drumurilor;

- construirea sau modernizarea drumurilor ocolitoare sau a drumurilor de centură ale oraşelor;

- creşterea interoperabilităţii Reţelei.


20. La Anexa nr.2, Secţiunea I, lit.A va avea următorul cuprins:

" A. Dezvoltarea Reţelei şi în special:

- lărgirea autostrăzilor sau modernizarea drumurilor;

- construirea şi modernizarea drumurilor ocolitoare sau a drumurilor de centură ale oraşelor;

- creşterea interoperabilităţii reţelelor naţionale."




21. 
În plus faţă de proiectele prezentate în Anexa nr.3 la prezenta lege, se consideră proiect de interes naţional şi european orice proiect de infrastructură legat de acestea care constă în:

a) realizarea interoperabilităţii cu sistemele feroviare transeuropene;

b) realizarea legăturii cu reţele ale altor moduri de transport.
21. La Anexa nr.2, Secţiunea 2 va avea următorul cuprins:

" În plus faţă de proiectele prezentate în Anexa nr.3 la prezenta lege, se consideră proiect prioritar orice proiect de infrastructură legat de acestea care constă în:

a) realizarea interoperabilităţii cu sistemele feroviare transeuropene;

b) realizarea legăturii cu reţele ale altor moduri de transport."




22. 
Porturi interioare

Proiectele de interes naţional şi european trebuie să facă referire doar la infrastructura accesibilă fără discriminare oricărui utilizator.

În plus faţă de proiectele prezentate în Anexa nr.3 la prezenta lege, se consideră proiect prioritar şi orice proiect de infrastructură care:


22. La Anexa nr.2, Secţiunea 3 va avea următorul cuprins:

" Porturi interioare

" În plus faţă de proiectele prezentate în Anexa nr.3 la prezenta lege, se consideră  prioritar orice proiect de infrastructură, care permite accesul fără discriminare oricărui utilizator şi care:




23. 
4. realizarea şi întreţinerea, inclusiv dragarea, rutelor de acces şi a altor zone acoperite de apă din port;


23. La anexa nr.2, pct.4 de la lit.B va avea următorul cuprins:

”4. realizarea şi întreţinerea, inclusiv dragarea, rutelor de acces şi a altor zone acoperite de apă din port şi asigurarea adâncimilor minime pecăile navigabile interioare, conform acordurilor şi convenţiilor internaţionale la care România este parte;"




24. 
5. realizarea, amplasarea şi întreţinerea echipamentelor pentru navigaţie şi a sistemelor de management al traficului, a celor de comunicaţie şi de informare din port şi de pe rutele de acces.


24. La anexa nr.2, pct.5 de la lit.B va avea următorul cuprins:

"5. realizarea, amplasarea şi întreţinerea echipamentelor pentru poziţionare şi navigaţie şi a sistemelor de management al traficului, a celor de comunicaţie şi de informare din port şi de pe rutele de acces."




25. 
Porturile incluse în categoria A vor fi indicate pe hărţile conţinute în Anexa nr.3 la prezenta lege.


25. La anexa nr.2, poz.I, lit.B, utimul alineat va avea următorul cuprins:

"Porturile incluse în categoria A vor fi indicate pe hărţile conţinute în Anexa nr.3 c la prezenta lege."




26. 
4. realizarea şi întreţinerea echipamentelor pentru navigaţie şi a sistemelor de management al traficului, de comunicaţie şi informare din port şi de pe rutele de acces.


26. La anexa nr.2, pct.4 de la poz.II va avea următorul cuprins:

"4. realizarea şi întreţinerea echipamentelor pentru poziţionare şi navigaţie precum şi a sistemelor de management al traficului, de comunicaţie şi informare din port inclusiv de pe rutele de acces."




27. 
Reţeaua de transport combinat


27. La anexa nr.3, Reţeaua de transport combinat se completează cu pct.21, cu următorul cuprins:

21. Terminalul Giurgiu port.




II.  A M E N D A M E N T E    R E S P I N S E

Nr.

crt.
Text proiect de lege
Amendamente respinse
Motivaţie

0
1
2
3

1.

La anexa nr.3, la reţeaua de autostrăzi să fie cuprinsă şi secţiunea:
Borş - Oradea - Cluj

Deputat Istvan Antal - UDMR

Deputat Robert Raduly - UDMR


I. Motivaţia propunerii

Conform prevederilor OG 16/1999 pentru aprobarea Programului prioritar de construcţie a autostrăzilor din România, aprobată cu modificări şi completări prin Legea nr.1/2002.

II. Motivaţia respingerii

Secţiunea respectivă nu face parte din coridoarele transeuropene de transport care traversează România.

 

2.

La anexa nr.3 la reţeaua de drumuri expres să fie cuprinsă şi secţiunea:

Buzău - Brăila - Galaţi

Deputat Florentin Sandu - PSD
I.Motivaţia propunerii

Se scot în afara circuitului economic două municipii puternic industrializate.

II.Motivaţia respingerii 

Secţiunea respectivă nu face parte din coridoarele transeuropene de transport care traversează România.



3.

La anexa nr.3, la reţeaua feroviară convenţională, să fie cuprinsă secţiunea:

Braşov - Târgu Mureş

Deputat Istvan Antal - UDMR

Deputat Robert Raduly - UDMR


I.Motivaţia propunerii

Zona puternic industrializată a judeţului Mureş are legături feroviare ocolitoare care îngreunează accesul mărfurilor în circuitul economic internaţional.

II.Motivaţia respingerii

Secţiunea respectivă nu face parte din coridoarele transeuropene de transport care traversează România.



0
1
2
3

4.

La anexa nr.3, la reţeaua de aeroporturi să fie incluse şi aeroporturile din Târgu Mureş şi Braşov

Deputat Istvan Antal - UDMR

Deputat Robert Raduly - UDMR


I.Motivaţia propunerii

Zona puternic industrializată necesită realizarea şi a unor aeroporturi internaţionale care să permită accesul rapid al investitorilor români şi străini.

II.Motivaţia respingerii

Aeroporturilr incluse în această anexă au fost stabilite cu specialiştii din Uniunea Europoeană şi s-a referit la aeroporturile existente (la Braşov nu există aeroport) sau la cele care au clare perspective de dezvoltare sau sunt situate în apropierea coridoarelor transeuropene de transport care traversează România.



                                   PREŞEDINTE,                                                                            SECRETAR,

                                     István Antal                                                                               Aurelia Vasile

                                                                                               RAPORTORI:







Dep. Ioan Bivolaru - PSD

Dep. Marin Anton - PNL







Dep. Aurelia Vasile - PSD

Dep. Aurel Daraban - PSD







Dep. Ioan Miclea - PRM

Dep. Ior Rădoi - PSD







Dep. Cristian Buzea - PRM

Dep. Istvan Erdei - UDMR







Dep. Anca Boagiu - PD

Dep. Pavel Târpescu - PSD







Dep. Doru Palade - PRM

Dep. Florentin Sandu - PSD







Dep. Robert Raduly - UDMR



Expert,

Daniel Bădina

